Foto: REUTERS/Ueslei Marcelino AQShga yo‘l olayotgan muhojirlar karvonida bo‘lgan 12 gonduraslik AQSh prezidenti Donald Tramp konstitutsiya bandlarini buzayotgani sababli uning ustidan sudga jamoaviy arz topshirishdi. Arz matnida Tramp qonun, jumladan Markaziy Amerika davlatlari aholisining boshpana berilishi huquqini cheklash maqsadida konstitutsion huquqlarni suiiste’mol qilishda davom etmoqda. Shuningdek, arz AQSh bosh prokurori Jyeff Seshns, ichki xavfsizlik vaziri Kirsten Nilsen, immigratsiya va bojxona nazorati, bojxona xizmatlariga nisbatan topshirilgan. Muhojirlar advokati Jon Shorman Trampning konstitutsiyani buzayotgan siyosiy yechimlari haqida so‘zlab bergan. Shormanning aytishicha, Tramp muhojirlarga qarshi qurolli kuchlar yoki boshqa choralar bilan qarshilik qilolmasligini aytgan. 2 noyabrda Tramp Meksika chegarasida muhojirlar harbiylarga tosh ota boshlasa, amerikalik harbiylar qurol qo‘llashi mumkinligini aytgan.